kardosdrur/scandi-wiki huggingface dataset:
Frank Borman

Frank Frederick Borman (født 4. marts 1928) er en pensioneret amerikansk astronaut. Han var kaptajn på Gemini 7- og Apollo 8-missionerne. Med Apollo 8 fløj han som en af de første rundt om Månen.

Borman var med til at undersøge omstændighederne omkring Apollo 1-ulykken i 1967.

Fiktion 
Astronauten Dave Bowman fra Arthur C. Clarkes roman Rumrejsen år 2001 bygger på NASA's Frank Borman.

Se også 
 Apollo-programmet
 Gemini-programmet

Eksterne henvisninger 

 Biografi Frank Borman  NASA 

Personer fra Gary
Astronauter fra USA
De Carlske Fabriker

De Carlske Fabriker Brdr. S & B. Lund var en kendt dansk klister- og limproducent, der blev grundlagt i 1916.

Virksomheden var i 1920'erne og 1930'erne Danmarks største og førende producent af industrilim og frem til 1980'erne

Nordens største producent af stivelsesbaseret tapetklister.

Deres hovedprodukter bestod af:
 Favorit Tapetklister (1916)
 DCF Plantelim, Bryggerilim, Koldlim, Malerlim (1920'erne)
 Arabin Tørklister (1936)
 Kogt Mos, Kærnebindemidler, Spartelfarver (1960'erne)
 Gulvafretningsmasse (1960'erne)
 Speciallime til fødevareindustrien (1960'erne)

En del af virksomhedens aktiviteter blev i 1980'erne videreført af De Carlske Fabriker Aps. Denne virksomhed blev i 1998 opkøbt af Dana Lim A/S.

Byggematerialeproducenter i Danmark
Etableret i 1916
Ophørt i 1998
Lehman Brothers

Lehman Brothers Holdings Inc. var en amerikansk, international bank- og finanskoncern med hovedkontor i New York. Koncernen blev grundlagt i 1850 af brødrene Henry, Emanuel og Mayer Lehman.

Lehman Brothers koncernen havde i 2008, 26.200 ansatte og i 2007 samlede aktiver på over 691 milliarder US dollar. 

Den 15. september 2008 meddelte koncernen, at den indleverede en konkursbegæring i henhold til kapitel 11 i USAs konkurslov, men at koncernen håbede at kunne omstrukturere selskabet. Holdingselskabet meddelte samtidig at det ville forsøge at sælge nogle af sine datterselskaber.

Krakket af Lehman Brothers sendte finansielle chokbølger gennem den internationale finansverden efter den største konkurs nogensinde. Lehman Brothers har angiveligt en gæld på 3.100 milliarder danske kr. 
Krakket i Lehman har kostet Danske Bank omkring en halv mia. kr.

Europæiske pensionsfonde udsatte 
Flere af Europas største pensionsfonde ser ud til at være de største ofre for Lehman-kollapset. Alt imedens prisen på aktien faldt til katastrofale niveauer, købte nogle puljer voldsomt ind af Lehman-aktier, i realiteten i spekulativ spillen på, at man fra privat- eller regeringsside ville komme Lehman til undsætning. Deres strategi var simpel men yderst risikabel: Invester i en aktie-pris tæt på den absolutte bund, i forventning om at et rygte eller en egentlig overtagelse vil føre til en massiv fortjeneste. Alt vil forsvinde i et kollaps, men hvis en investering på € 116 millioner kun udgør en lille brøkdel af den samlede portefølje, så er en gambling på at investeringen kan forvandles til € 120 millioner i løbet af nogle få timer, måske det værd.

Det største Lehman offer ser ud til at være den norske oliefond, den NOK 1.992 mia. kr store Statens pensjonsfond utland. En af dens puljer opkøbte 15 millioner Lehman aktier til sin beholdning i den sidste fase af bankens kollaps. Dette var en ni-foldig forøgelse af dens Lehman aktier, som betød at den nu havde 17,5 millioner Lehman aktier. Ifølge aktionær databasen Mutual Fund Facts About Individual Stocks (MFFAIS), kan denne investering imødese et tab på op til $ 238 millioner (1,277 mia. d.kr.)

Uheldigvis kan aktietab kun være toppen af isbjerget for en række af disse fonde. Mange holder obligationer hos Lehman, for ikke at tale om besiddelser i Lehmans datterselskaber og kontrakter med den nu kollapsede bank. 

Disse tab er svære at sætte tal på, i det mindste indtil bankens tilbageværende aktiver er solgt fra. Den norske oliefond har  € 528 millioner (3,939 mia. d. kr) i Lehman-obligationer, som i øjeblikket sælges til fortvivlende lave priser. Foruden har fonden både obligation- og aktiebesiddelser i forskellige Lehman-underafdelinger.

Noter og referencer

Eksterne links 
 Lehman Brothers – officiel website 
 Lehman Bros files for bankruptcy – nyheder og up-todate info om krakket fra BBC News

Enheder involveret i den amerikanske hus-boble
Etableret i 1850
Virksomheder i New York City
Ophørt i 2008
Tidligere banker fra USA
Kurt Møller

Kurt Nikolai Møller (6. november 1919 i Faxe – 12. maj 1997) var en dansk advokat. Han var medlem af Danmarks Idræts-Forbunds bestyrelse fra 1964-1978, og han bestred formandsposten fra 1969-1978.
Kurt Møller var endvidere formand for Idrættens Forskningsråd fra 1970-1981.

Eksterne henvisninger 
 

Formænd for Danmarks Idræts-Forbund
Advokater fra Danmark
Personer i Kraks Blå Bog (afdøde)
Nordavia

Nordavia (russisk: ЗАО «Нордавиа»), tidligere kendt som Aeroflot-Nord (russisk: Аэрофлот-Норд) er et russisk flyselskab, ejet af Aeroflot (51% af aktierne) og AviaInvest (49%). IATA-kode: 5N og ICAO-kode: AUL. Selskabet blev stiftet i 1963 under navnet Arkhangelsk United Aviation Squadron, og hed fra 1991 Arkhangelsk Airlines, indtil Aeroflot overtog aktiemajoriteten i 2004.

Nordavia har hovedkvarter i Arkhangelsk i den nordvestlige del af Rusland nær Hvidehavet, hvor det har tilholdsted i Talagi Airport i Arkhangelsk. Flyselskabet opererer fortrinsvis indenrigsflyvning og ruteflyvning på regionale internationale ruter til bl.a. Tromsø, Luleå og Rovaniemi fra Arkhangelsk og Murmansk.

Den 15. september 2008 forulykkede et af selskabets Boeing 737 fly – Aeroflot Flight 821 – under indflyvning til lufthavnen i Perm, og alle 88 ombordværende mistede livet. Flyvningen mellem Moskva og Perm blev opereret af Aeroflot-Nord som del af en serviceaftale mellem Aeroflot-Nord og Aeroflot.

3. juni 2009 var det slut med flyvninger i Europa, da selskabet fik forbud mod at flyve i europæisk luftrum.

Referencer

Eksterne henvisninger 

 Nordavia – officiel website (engelsk) 

Etableret i 1963
Flyselskaber fra Rusland
Statsejede virksomheder fra Rusland
Aeroflot
AviaInvest

AviaInvest (russisk: Авиаинвест) er et russisk planlægnings- og investeringsselskab grundlagt i 1991, som er underlagt eller fungerer i samarbejde med Ruslands Transportministerium.

Selskabet anvendes som et privat og offentligt redskab til udvikling af den russiske luftfartssektor, hvor den foretager investeringer i såvel flyselskaber som planlægning og udbygning af lufthavne.

Blandt selskabets investeringer er flyselskabet Aeroflot-Nord, hvor AviaInvest ejer 49% af aktierne, mens Aeroflot ejer en majoritet på 51%. Aeroflot-Nord var den 15. september 2008 involveret i en flyulykke med en af selskabets Boeing 737 fly på ruten mellem Moskva og Perm, som blev opereret med et Aeroflot-Nord-fly, og hvor Aeroflot Flight 821 forulykkede under indflyvning til Perm og alle 88 ombordværende mistede livet.

Eksterne links 
 AviaInvest – officiel website (russisk) 

Luftfart i Rusland
Etableret i 1991
Investeringsvirksomheder
Rumbula Flyveplads

Rumbula er en tidligere militær lufthavn i Letland ca. 11 km sydøst for Riga bycentrum. Luftbasen blev brugt af militæret i 1950'erne og 1960'erne. I 1960'erne blev den midlertidigt brugt som passagerlufthavn for større fly indtil Riga International Airport åbnede i 1973. 

I hvertfald siden 2001 har lufthavnen ikke været brugt som militærbase og i årene derefter har bilforhandlere overtaget området og bruger det som opmarganisering og handelsområde. I de seneste år er paragliders og ultralette fly begyndt at bruge banen som start og landingsbane. Der foregår en diskussion om hvem der har retten til at bruge området. 

Lufthavne i Letland
Lufthavne i Sovjetunionen
Riga
Zhai Zhigang

Zhai Zhigang (kinesisk: 翟志刚, født den 10. oktober 1966) er en kinesisk kamppilot og taikonaut i Shenzhou-programmet. Den 27. september blev han den første kineser, der foretog en rumvandring.

Han var med i en gruppe på tre, der trænede til Shenzhou 5-flyvningen men Yang Liwei blev udvalgt. Han var også med i gruppen på seks, der trænede til Shenzhou 6-flyvningen uden at komme med. Han var med på Shenzhou 7 sammen med to andre taikonauter. Missionen tog 68 timer og Zhai Zhigang foretog den første kinesiske rumvandring da han i 20 minutter var udenfor rumskibet for at frigøre en minisatellit.

Kilder 

Taikonauter fra Kina
Riga Maraton

Riga Maraton er et årligt maraton afholdt i Riga, Letland. Hovedsponsoren er Nordea. Det blev etableret i 1991, men har kun været medlem af AIMS siden 2007. Det senest afholdte maraton blev afholdt i august 2021.

Belønning 
Der er en belønning på 10.000 euro til atleter, der bryder rekorden.

Vindere

Noter

Eksterne links 
 Riga Maraton

Maratonløb
Maraton
Sport i Letland
Den lille havfrue (flertydig)

Den lille havfrue har flere betydninger:

 Den lille Havfrue – en statue på Langelinie i København
 Den lille Havfrue (ballet) – en dansk ballet fra 1909
 Den lille Havfrue (eventyr) – et eventyr af H.C. Andersen
 Den lille havfrue (film fra 1989) – en Disney-film fra 1989
 Den lille havfrue (tv-serie) - en animeret Disney-serie fra 1992-1994, baseret på filmen af samme navn
 Den lille havfrue (Der var engang...) – tegnefilm i serien Der var engang...
 Den lille havfrue (musical) – en musical baseret på Disney-filmen af samme navn

Se også 
 Rusalotjka (film fra 1968) - sovjetisk filmatisering af eventyret
 Rusalotjka (film fra 1976) - sovjetisk filmatisering af eventyret
William Anders

William Alison Anders også kaldet Bill Anders (født 17. oktober 1933) var amerikansk astronaut. Han var besætningsmedlem på Apollo 8-missionen. Med Apollo 8 fløj han som en af de første rundt om Månen.

William Anders var med i det fælles USA/USSR udvekslingsprogram for kernekraft.

Se også 
 Apollo-programmet

Eksterne henvisninger 

 Biografi William Anders NASA 
 Biografi 'Bill' Anders  US Air Force 

Astronauter fra USA
Fundament

Et fundament eller sokkel er en del af et bygningsværk eller en maskine, som overfører vægt og belastning til  en byggegrund,  en maskinkonstruktion etc. 

Det kan eksempelvis være fundamentet på en bygnings nederste eller bærende del. 
I dag er fundamentet til bygninger som regel støbt i beton. Tidligere brugte man marksten, syldsten kaldet, der blot blev gravet lidt ned i jorden. Dette betød, at bygningens vægge kunne synke eller skride med revner og sætninger til følge.

Fundament kan også betyde fodstykke, underlag og forudsætning.

At have et fundament at bygge på kan derfor henvise til flere områder, et underlag til en bygning, maskine og/ eller en forudsætning for at diskutere et bestemt emne.

Et eksempel kunne også være, hvis en vindmølle skal opsættes i havet, så skal man tænke på prisen på fundamentet.

Maskiner
Bygningsdele
Allel

En allel er en bestemt udgave af et gen, som findes på et bestemt sted i et kromosom. Når allelerne fra begge forældre sidder på samme sted på hvert af de to homologe kromosomer, danner de tilsammen genotypen for individet.

Har et individ to gange samme allel, så er det homozygot med hensyn til denne allel. Har individet to forskellige alleler, så er det heterozygot.

Dominans og Recessivitet 
Alleler kan være dominante eller vigende/recessive. Et heterozygot individ har den samme fænotype som homozygoten af den dominante allel. Den vigende allels fænotype kommer kun til udtryk, hvis individet har to gange af den vigende allel. Recessive alleler har skjult nedarvning. Hvis begge forældre er heterozygote, så vil de begge have den dominante fænotype, men deres afkom kan godt være homozygote for den recessive allel, og de vil derfor udvise den recessive fænotype. Mange sygdomsalleler er recessive. Et individ, som er heterozygote, så det (skjult) har den recessive sygdomsallel, kaldes en bærer for sygdommen.

Eksempel: Øjenfarve 
For eksempel i mennesker er genet for øjenfarve en vigende allel , der giver blå øjne, når den er homozygot, og en dominant allel , der giver brune øjne. Der er tre mulige genotyper med hensyn til dette gen: Den homozygote genotype  giver brune øjne, den heterozygote genotype  giver brune øjne, da  dominerer i forhold til , og  giver blå øjne.

Denne forklaring af nedarvning af øjenfarve er forenklet. Øjenfarven ikke entydigt bestemt af et enkelt gen.

Kodominante Alleler 
Alleler kan være kodominante. Et individ, som har to forskellige, kodominante alleler, vil have de fænotypiske egenskaber svarende til begge alleler.

Eksempel: AB0 Blodtypen 

Et menneskes AB0-blodtype bestemmes af, om visse sukkermolekyler findes eller ikke findes på overfladen af de røde blodlegemer. Sukkermolekylerne forårsager en immunreaktion, hvis en person, som ikke har det givne sukkermolekyle, får en transfusion med blod, som har vedkommende sukkermolekyle. Der er to typer af disse sukkermolekyler, A- og B-antigenet.

Der findes fire blodtyper i AB0-systemet: 0, hvor begge antigener er fraværende. A-antigenet er tilstede i blod af A- og AB-blodtyperne. B-antigenet er tilstede i blod af B- og AB-blodtyperne. Der er tre alleler i det gen, som bestemmer AB0-blodtypen: -allelen giver ingen af antigenerne,  giver A-antigenet, og  giver B-antigenet.

Således giver genotypen  blodtypen 0,  og  giver blodtypen A,  og  giver blodtypen B, og genotypen  giver den sjældneste af AB0-blodtyperne, AB. Derfor er - og -allelerne dominante i forhold til -allelen,  og  er kodominante i forhold til hinanden, og -allelen er recessiv i forhold til både  og .

Intermediær dominans 
Hvis den heterozygote genotype har en fænotype, som er kvalitativt anderledes end dem, som de homozygote genotyper har, så er der tale om intermediær dominans.

Se også 
 Allelfrekvens
 Genetik
 DNA

Genetik
Behandling af lovforslag

Lovforslag skal behandles i en proces, som lovforslag og beslutningsforslag skal igennem for at kunne vedtages af Folketinget. Love skal igennem 3 behandlinger. Beslutningsforslag skal alene behandles af Folketinget 2 gange.

Førstebehandling 
Førstebehandling, Folketingets første behandling af et lovforslag eller et beslutningsforslag.

Ved førstebehandlingen, der finder sted tidligst to dage efter at forslaget er rundsendt til folketingsmedlemmerne, gør partiernes ordførere rede for deres synspunkter om forslaget. Der kan ikke stilles ændringsforslag under førstebehandlingen. Efter førstebehandlingen bliver forslaget henvist til behandling i et af Folketingets udvalg.

Andenbehandling 
Andenbehandling, Folketingets anden behandling af et lovforslag.

Siden førstebehandlingen har lovforslaget været behandlet i det relevante udvalg, som har udarbejdet en betænkning om det. Ved andenbehandlingen drøftes forslaget generelt, ligesom dets enkelte dele debatteres. Ofte har partierne stillet ændringsforslag til forslaget. Andenbehandlingen slutter med en afstemning hvor disse forslag vedtages eller forkastes. 

Hvis Folketinget finder, at forslaget ikke er tilstrækkeligt gennemarbejdet endnu, ryger det til en yderligere udvalgsbehandling. Udvalget udarbejder så en tillægsbetænkning inden tredjebehandlingen af forslaget. Alternativt går forslaget direkte til tredjebehandling.

Tredjebehandling 
Tredjebehandling, Folketingets tredje og sidste behandling af et lovforslag.

Folketingsmedlemmerne drøfter ved tredjebehandlingen eventuelle nye ændringsforslag, der er blevet stillet siden tingets andenbehandling af lovforslaget. Oftest er det kun ordførerne, der er til stede i salen under denne debat. Men umiddelbart inden man går til afstemning hidkaldes alle folketingsmedlemmerne, og der stemmes først om ændringsforslagene, derefter om lovforslaget som helhed og til sidst om den endelige vedtagelse af lovforslaget.

Efter lovforslagets vedtagelse underskrives loven af regenten og af den relevante minister. Loven offentliggøres herefter i Lovtidende, og træder med mindre andet er besluttet, i kraft en uge efter denne offentliggørelse.

Folketinget
Danmarks politik

Eksterne henvisninger 
 Folketingets forretningsorden
Domesticering

Domesticering (af latin: domesticus) eller tæmning er den proces, hvorved en bestand af dyr eller planter gennem udvælgelse bliver vænnet til omsorg og kontrol. Et kendetegn er bevidst udvælgelse: mennesket har brugt udvælgelse af flere årsager: at producere mad eller andre råvarer (uld, bomuld eller silke), at få hjælp til forskelligt arbejde (transport eller beskyttelse), at beskytte sig selv og dyrene ved videnskabelig forskning i sygdomme samt at nyde dyrene som kæledyr.

Planter blev tæmmet til fødevareproduktion, hvor de kaldes afgrøder, og  
æstetisk brug, hvor de kaldes stueplanter eller prydplanter. 

De tæmmede planter er dels bevidst udvalgt med særlige egenskaber, dels ikke er meget anderledes end deres vildtlevende modstykker (forudsat at tæmning ikke er ensbetydende med fysisk ændring). På samme måde er dyrene inddelt i de dyr, der er tæmmet til hjemmet (kæledyr), og de dyr, der er tæmmet til fødevarer eller arbejde (husdyr).

Et eksempel på et domesticeret dyr er hunden. Dens stamfader er ulven: hunden er derfor en domesticeret ulv.

Eksterne henvisninger 

 Derfor skifter dyr farve, når de bliver tamme. Videnskab.dk 

Husdyrbrug
Kultur
Landbrug
Sidi Bou Saïd

Sidi Bou Saïd er en mindre by, der ligger ca. 20 km fra Tunis by og tæt på romertidens Karthago i Tunesien. Byen har  indbyggere.

Det er nu en velhaver- og kunstnerby berømt for sine hvidkalkede huse med blåmalede vinduer og døre.

Denne lille specielle by er beskyttet af Unesco og er placeret på Verdensarvslisten.

Referencer 

Byer i Tunesien
Parseierspitze

Parseierspitze er det højeste bjerg i de Nordlige kalkalper, og det eneste som når over 3.000 med en højde på 3.036 m. Det ligger i Tyrol i Lechtaler Alperne og bliver kaldt «Dronningen af Lechtaleralperne». Toppen af bjerget blev nået første gang i 1869.

Bjerge i Østrig
Bjerge i Alperne
Hans Andersen Krüger

Hans Andersen Krüger (født 6. april 1816 i Bevtoft, død 27. august 1881) var en slesvigsk gårdejer, kroholder og politiker.

I 1841 blev Krüger valgt til den slesvigske stænderforsamling hvilket han forblev indtil 1863, med en pause under treårskrigen (1848-50), grundet hans dansksindethed. Krüger sad desuden i perioden 1856-1864 i rigsrådet indtil krigen i 1864 hvorefter Krüger kom til at bo i Tyskland.

Efter Slesvig-Holstens indlemmese i det tyske forbund blev Krüger valgt til dette og efter opløsningen af samme i 1866 blev han valgt til både den preussiske landdag og rigsdag hvor han sad frem til sin død. Krüger kom dog aldrig til at benytte sit mandat i landdagen pga. ednægtelsespolitikken, der betød at Krüger ikke ville lægge ed på den preussiske forfatning, hvilket var et krav for at sidde i landdagen, men ikke i rigsdagen. Gennem hele sit virke prøvede han forgæves at få sat Pragfredens §5, angående en afstemning om tilhørsforhold i hertugdømmerne, i kraft.

Krügers navn er indskrevet på støtten på Skamlingsbanken.

Eksterne kilder/henvisninger 
 

 Hans Andersen Krüger – artikel på Grænseforeningen
 Nordisk familiebog – på projekt runeberg.org

Danskere i 1800-tallet
Personer fra Sønderjylland (i Danmark)
Stænderdeputerede fra Slesvig
Medlemmer af Rigsrådet (1855-1866)
Riddere af Dannebrog
Personer i Dansk Biografisk Leksikon
Politikere fra Preussen
Arn Anderson

Martin Anthony Lunde (født 20. september 1958) bedre kendt under sit ringnavn Arn Anderson, er en tidligere amerikansk wrestler, der af mange anses for at være den bedste wrestler, der aldrig har vundet en VM-titel.

Arn Anderson er mest kendt for sin tid i National Wrestling Alliance og World Championship Wrestling og for sit makkerskab med den 16-dobbelte verdensmester Ric Flair. De to dannede gruppen IV Horsemen, der blev en af de mest indflydelsesrige wrestlingstaber nogensinde. IV Horsemen anses af mange for at være forløberen til nWo, D-Generation X og Evolution. Arn Anderson indstillede karrieren i 1997 og arbejder i øjeblikket for World Wrestling Entertainment som producer hos RAW.

Eksterne henvisninger 

 
 
 

Wrestlere fra USA
Curt Hennig

Curt Hennig (28. marts 1958 – 10. februar 2003) var en amerikansk wrestler, der wrestlede for American Wrestling Association, World Wrestling Federation under navnet Mr. Perfect, World Championship Wrestling og Total Nonstop Action Wrestling. Han vandt én VM-titel hos AWA og senere WWF's Intercontinental Championship, som han holdt i længere tid end nogen anden i 1990'erne. I WCW vandt han WCW United States Heavyweight Championship og WCW World Tag Team Championship sammen med Barry Windham. Hennig døde af en kokainoverdosis i 2003. Han blev 44 år.

Eksterne henvisninger 
 

Wrestlere fra USA
Bardomuseet

Bardomuseet ligger i byen Tunis, Tunesiens hovedstad.

Her findes verden største samling af romerske mosaiker.

Museer i Tunesien
Tunis
Sedna (gudinde)

Sedna er inuitternes lunefulde havgudinde, og opretholdelse af et godt forhold til hende er i følge inuitternes mytologiske overleveringer med til at øge mulighederne for en god fangst. Sedna kaldes på dansk "Havets Moder."

Myten on Sedna 
Der findes flere varianter af myterne om Sedna, og en af dem lyder i korthed nogenlunde således:

Oprindelig var Sedna en stort set almindelig inuitpige, der sagde sagde nej til alle bejlere. På et tidspunkt tvang hendes far hende dog til at acceptere den næste bejler. Hun accepterede den tilsyneladende helt acceptable bejler, hvis ansigt dog var skjuld af en stor hovedbeklædning. Hun fulgte ham til hans hjem på et stormomsust skær, hvor han blottede sit hoved og viste sig at være en ravn. Sedna måtte herefter leve af den rå føde hendes mand hjembragte fra havet, og hendes klageråb skar ofte gennem stormen. På et tidspunkt tog hendes far af sted i en kajak for at hente hende tilbage, men ravnen forfulgte dem og piskede en voldsom storm op, så Sedna faldt i vandet. Faderen bad ravnen tage hende og lade ham i fred. Sedna klamrede sig til kajakken, men hendes far skar fingrene af, så hun mistede grebet og sank til bunds. Mens fingerstumperne sank ned gennem vandet efter hende blev de forvandlet til en sand mangfoldighed af havdyr der spændte fra sæler og hvaler til store fiskestimer. Men Sedna druknede og blev forvandlet til havets gudinde med kontrol over alle havets levende væsner. Indimellem når hun tænker på sin skæbne, harmes hun og havet bliver vildt, voldsomt og farligt at færdes på og når hun har det sådan, får inuitterne ikke nogen god fangst. Ifølge legenden er alle de dyr, som menneskene fanger i havet, i virkeligheden viklet ind i Sednas hår. Ifølge myten, så skal en shaman rejse ud og kæmme dyrene ud af hendes hår, hvis fangsten har været dårlig, og så vil dyrene igen blive sluppet fri og dukke op, så de kan jages.

Dværgplaneten Sedna eller 90377 Sedna er opkaldt efter inuitternes havgudinde Sedna.

Legenden om Sedna og dyrene i hendes hår bliver genfortalt i tv-julekalenderen Nissernes Ø.

Eksterne links 
 Sedna is the Inuit Goddess of the Sea (en variant af myten) 
 The Legend of Sedna the Sea Goddess (en anden variant)

Mytologi
Inuit
Metropolit

En metropolit, af græsk metropolis, moderby/hovedstad, er en betegnelse for en gejstlig person i den ortodokse kirke, som står under patriarken, men over biskoppen. Titlen kan sammenlignes med ærkebiskop-titlen.

I romerkirken er det en ærkebiskop med jurisdiktion ikke blot over sit eget ærkestift, men også over andre kirkeprovinser samt disses biskopper. Inden for den græsk-ortodokse kirke har metropolitten rang mellem patriark og ærkebiskop.

I Det Byzantinske Rige var et provinshovedsæde – som f.eks. Trapezunt – ofte også et metropolitsæde.

Kirkelige titler
Den ortodokse kirke